b'\n_START_ARTICLE_\nKahl\xc3\xbaa\n_START_SECTION_\nZgodovina\n_START_PARAGRAPH_\nKahl\xc3\xbao je od leta 1936 do leta 2005 izdelovalo podjetje Allied Domecq. V tem letu je podjetje kupil ameri\xc5\xa1ki koncern Pernod Ricard, drugi najve\xc4\x8dji distributer alkoholnih pija\xc4\x8d na svetu in tretji najve\xc4\x8dji v ZDA\n_START_SECTION_\nRazli\xc4\x8dice\n_START_PARAGRAPH_\nAlkoholna stopnja Kahl\xc3\xbae je med 20,0% in 26.5%, kar je odvisno od trga, ki mu je namenjena.  Leta 2002 je bila na tr\xc5\xbei\xc5\xa1\xc4\x8de ZDA, Kanade in Avstralije lansirana nova, dra\xc5\xbeja vrsta tega likerja, imenovana Kahl\xc3\xbaa Especial. Ta liker izdelujejo iz najbolj\xc5\xa1ih zrn kavovca iz vrste Coffea arabica, ki jo pridelujejo v Veracruzu v Mehiki. Kahl\xc3\xbaa Especial ima alkoholno stopnjo 36%, je manj sladka in manj gosta kot originalni liker.\n_START_SECTION_\nUporaba\n_START_PARAGRAPH_\nKahl\xc3\xbaa se uporablja v razli\xc4\x8dnih vrstah koktajlov, pogosto pa se dodaja tudi raznim sladicam. Eden najbolj znanih koktajlov, v katerem se uporablja  Kahl\xc3\xbaa je B-52, v Sloveniji pa se prodajajo \xc5\xa1e koktajli White Russian in Black Russian._NEWLINE_Kahl\xc3\xbao lahko postre\xc5\xbeemo tudi z mlekom ali kavo.'